**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2014 ԹՎԱԿԱՆԻ ՀՈՒԼԻՍԻ 3-Ի N 710-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| **1․ Վարչապետի աշխատակազմի քաղաքացիական ծառայության գրասենյակ** | **28.11.2022թ.** |
| **N /46.3/39129-2022** |
|  Առաջարկություններ և դիտողություններ չունի։ Միևնույն ժամանակ առաջարկվում է Նախագիծը համապատասխանեցնել «Նորմատիվ իրավական ակտերի մասին» օրենքի 33-րդ հոդվածի պահանջներին, որի 1-ին մասի համաձայն՝ նորմատիվ իրավական ակտում փոփոխությունները կատարվում են նրա առանձին բառեր, թվեր կամ կետադրական նշաններ այլ բառերով, թվերով կամ կետադրական նշաններով փոխարինելու միջոցով, բառեր, թվեր կամ նախադասություններ հանելու միջոցով, բաժիններ, գլուխներ, հոդվածներ, մասեր, կետեր, ենթակետեր, պարբերություններ կամ նախադասություններ նոր խմբագրությամբ շարադրելու միջոցով։ | **Ընդունվել է**Նախագիծը լրամշակվել և լրացվել է համապատասխան դրույթներով։ |
| **1.1 Վարչապետի աշխատակազմի քաղաքացիական ծառայության գրասենյակ** | **01.12.2022թ.** |
| **N /46.3/39751-2022** |
|  Դիտողություններ և (կամ) առաջարկություններ չկան: | Ընդունվել է: |
| **2․ ՀՀ աշխատանքի և սոցիալական հարցերի նախարարություն** | **02.12.2022**  |
| **ՆՄ/ԺՍ-1-3/30499-2022** |
| Առաջարկություններ և դիտողություններ չունի։ |  |
| **3․ ՀՀ ֆինանսների նախարարություն** | **06․12․2022** |
| **№ 01/11-1/21341-2022** |
| Առաջարկություններ և դիտողություններ չունի։ |  |
| **3.1 ՀՀ ֆինանսների նախարարություն** | **06.12.2022թ.** |
| **N 01/34-1/21196-2022** |
|  Դիտողություններ և (կամ) առաջարկություններ չկան: | Ընդունվել է: |
| **4․ ՀՀ արդարադատության նախարարություն** | **19․12․2022** |
| **№ 01/27.0.01/56237-2022** |
|  1․ Հայաստանի Հանրապետության կառավարության 2014 թվականի հուլիսի 3-ի N 710-Ն որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) նախաբանում «հոդվածով» բառն անհրաժեշտ է փոխարինել «հոդվածը» բառով, իսկ մասերը» բառը՝ «կետերը» բառով՝ ելնելով «Նորմատիվ իրավական ակտերի մասին» օրենքի 14-րդ հոդվածի 3-րդ մասի պահանջներից, համաձայն որոնց՝ օրենսդրական ակտերում հոդվածները բաժանվում են «մասեր» կոչվող միայն համարակալված պարբերությունների: *Հոդվածների մասերը կարող են բաժանվել միայն* ***համարակալված կետերի***, կետերը` միայն համարակալված ենթակետերի: 2․ Նախագծի 1-ին կետում «որոշման» բառից հետո անհրաժեշտ է լրացնել «(այսուհետ՝ Որոշում)» բառերը՝ նկատի ունենալով «Նորմատիվ իրավական ակտերի մասին» 21-րդ հոդվածի 4-րդ մասի դրույթները, համաձայն որոնց՝ *նորմատիվ իրավական ակտում հաճախակի կիրառվող երկար արտահայտությունները նույն նորմատիվ իրավական ակտում կարող են սահմանվել կրճատ տարբերակով*` իրավական ակտում ***առաջին իսկ կիրառումից հետո*** նախատեսելով կամ տվյալ արտահայտության սահմանումը, կամ ***փակագծերում նշելով կրճատ տարբերակը***: Բացի այդ գտնում ենք, որ Նախագծի 1-ին կետով նախատեսվող կարգավորման անհրաժեշտությունը բացակայում է՝ նկատի ունենալով «Նորմատիվ իրավական ակտերի մասին» օրենքի 13-րդ հոդվածի 9-րդ մասի դրույթները և հաշվի առնելով այն հանգամանքը, որ Նախագծի 3-րդ կետի 1-ին ենթակետով նախատեսվում է ուժը կորցրած ճանաչել Որոշման 1-ին կետի 7-րդ՝ փրկարար ծառայության ծառայողների ամսական լրավճարների առավելագույն չափերը սահմանող N 7 հավելվածի հաստատման վերաբերյալ ենթակետը, որի պարագայում «Նորմատիվ իրավական ակտերի մասին» օրենքի ուժով ինքնաբերաբեր ուժը կորցրած է ճանաչվելու նաև Որոշման N 7 հավելվածը: 3․ Նախագծի 3-րդ կետի 2-րդ ենթակետում ««Հայաստանի» բառից առաջ անհրաժեշտ է լրացնել «8)» թիվը: Նույն դիտողության համատեքստում՝ անհրաժեշտ է նույնաբովանդակ լրացումներ կատարել նաև Նախագծի մնացյալ կետերում առկա համանման կարգավորումներում: 4․ Նախագծի 2-րդ կետով նոր խմբագրությամբ շարադրվող Հայաստանի Հանրապետության կառավարության 2014 թվականի հուլիսի 3-ի N 710-Ն որոշման (այսուհետ՝ Որոշում) վերնագիրն անհրաժեշտ է նախատեսել մեծատառերով՝ ելնելով «Նորմատիվ իրավական ակտերի մասին» օրենքի 12-րդ հոդվածի 2-րդ մասի պահանջներից: 5․ Նախագծի 4-5-րդ կետերում «Հայաստանի Հանրապետության կառավարությանն առընթեր Հայաստանի Հանրապետության ոստիկանության» և «Հայաստանի Հանրապետության կառավարությանն առնընթեր ազգային անվտանգության ծառայության» բառերն անհրաժեշտ է փոխարինել համապատասխանաբար՝ «Ոստիկանության» և «Ազգային անվտանգության ծառայության» բառերով՝ նկատի ունենալով «Պետական կառավարման համակարգի մարմինների մասին» օրենքի 9-րդ հոդվածի 3-րդ մասի 6-7-րդ կետերի դրույթները: 6․ Որոշման 3-րդ կետով Հայաստանի Հանրապետության արտակարգ իրավիճակների նախարարին, Հայաստանի Հանրապետության արդարադատության նախարարին, Հայաստանի Հանրապետության կառավարությանն առընթեր Հայաստանի Հանրապետության ոստիկանության պետին, Հայաստանի Հանրապետության կառավարությանն առընթեր ազգային անվտանգության ծառայության տնօրենին և Հայաստանի Հանրապետության պետական պահպանության ծառայության պետին` տրվել է հանձնարարական ապահովելու, որպեսզի համապատասխան համակարգերում *մինչև 2014 թվականի հուլիսի 1-ը հաշվարկվող միանվագ դրամական օգնության և միանվագ արձակուրդի վճարների չափերը սույն որոշմամբ նախատեսված լրավճարների չափի մեջ ներառվեն և* ***2014 թվականի հուլիսի 1-ից մինչև դեկտեմբերի 31-ը հաշվարկվեն այն դեպքում***, եթե դրանք սահմանված կարգով չեն վճարվել 2014 թվականի հունվարի 1-ից մինչև հուլիսի 1-ը ընկած ժամանակահատվածում: Հաշվի առնելով այն հանգամանքը, որ Որոշման հիշյալ կետով սահմանված կարգավորումն ուժի մեջ է մտել 2014 թվականի հուլիսի 31-ին և փաստացի վերաբերելի է եղել համապատասխան համակարգերում միայն ***2014 թվականի հուլիսի 1-ից մինչև դեկտեմբերի 31-ը ժամանակահատվածի համար լրավճաների հաշվարկին՝ գտնում ենք, որ*** Նախագծի 5-րդ կետով նախատեսվող կարագավորումն անհրաժեշտ է վերանայել: 7․ Հաշվի առնելով այն հանգամանքը, որ Նախագծով չի նախատեսվում ծավալուն փոփոխությունների և լրացումների կատարում Որոշման մեջ, այլ փաստացի առաջարկվում է միայն հիշյալ որոշման ամբողջ տեքստից հանել «փրկարար ծառայություն» և «արտակարգ իրավիճակների նախարարություն» բառերն ու դրանց համապատասխան հոլովաձևերը՝ առաջարկում ենք խմբագրել և վերաշարադրել Նախագծով նախատեսվող, Որոշման մի շարք կետերը նոր խմբագրությամբ շարադրելու վերաբերյալ կարգավորումները, դրանց փոխարեն նախատեսելով կարգավորումներ՝ վերոհիշյալ բառերը հանելու վերաբերյալ: Հակառակ պարագայում՝ Նախագծով նախատեսվող Որոշման մի շարք դրույթները նոր խմբագրությամբ շարադրելու վերաբերյալ կարգավորումների նախատեսման դեպքում՝ անհրաժեշտության կառաջանա՝ Նախագծի նախաբանից հանելու «Նորմատիվ իրավական ակտերի մասին» օրենքի 33-րդ հոդվածի 1-ին մասի 2-րդ կետին կատարված հղումը, իսկ Նախագծի 4-րդ և 6-րդ կետերով Որոշման 2-րդ կետն ու N 8 հավելվածն անհրաժեշտ կլինի ամբողջությամբ շարադրել նոր խմբագրությամբ՝ այլ ոչ թե նոր խմբագրությամբ շարադրել դրանց ենթակետերն ու կետերը առանձին-առանձին: Հարկ ենք համարում նշել նաև, որ Նախագծի ընդունման պարագայում անհրաժեշտության կառաջանա համապատասխան փոփոխություններ կատարել նաև Որոշման ընդունման լիազորող նորմ հանդիսացող «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» օրենքի 32-րդ հոդվածի 6-րդ մասում՝ այդ մասից հանելով փրկարար ծառայության ծառայողներին վերաբերելի դրույթները: | **Ընդունվել է** Նախագիծը լրամշակվել և լրացվել է համապատասխան դրույթներով։ |
|  **4.1 ՀՀ արդարադատության նախարարություն** | **22.12.2022թ.** |
| **N 01/27.0.1/57636-2022** |
| ՀՀ կառավարության 2014թ. հուլիսի 3-ի N 710-Ն որոշման մեջ փոփոխություն կատարելու մասին ՀՀ կառավարության որոշման նախագծի (այսուհետ՝ Նախագիծ) 1-ին կետով նոր խմբագրությամբ շարադրվող Հավելվածի գլխագրում անհրաժեշտ է լրացնել Նախագծի և ՀՀ կառավարության 2014 թվականի հուլիսի 3-ի N 710-Ն որոշման վավերապայմանները, այն է՝ §Հավելված ՀՀ կառավարության թվականի -ի N -Ն որոշման¦ և §Հավելված N 1 ՀՀ կառավարության 2014 թվականի հուլիսի 3-ի N 710-Ն որոշման¦ բառերը: | Ընդունվել է: |